KS Daily View วันที่ 18 ม.ค. 2565
18 มกราคม 2565

KS Daily View 18.01.2022 >>> ตลาดหุ้นยุโรปปรับตัวขึ้นจากตัวเลขเศรษฐกิจจีนที่ฟื้นตัว/ เรามีมุมมองเชิงบวกต่อการลงทุนตลาดหุ้นจีนมากขึ้น/เงินเฟ้อไทยมีความเสี่ยงที่จะปรับตัวขึ้นสูงกว่าเป้าแบงค์ชาติในปีนี้ โดยเฉพาะหากค่าจ้างปรับสูงขึ้น/ SET คาด 1670-80 หุ้นแนะนำ OSP
ตลาดต่างประเทศ: ตลาดหุ้นสหรัฐฯ ปิดทำการเนื่องในวันมาร์ติน ลูเธอร์ คิง จูเนียร์ ขณะที่ตลาดหุ้นยุโรปดัชนี Stoxx Europe 600 +0.70% เนื่องจากนักลงทุนขานรับจีนเปิดเผยข้อมูลทางเศรษฐกิจที่แข็งแกร่ง
อัพเดตตัวเลขเศรษฐกิจจีนทั้งปี 2021 +8.1% YoY สูงกว่าเป้าหมายที่ +6.0 YoY อย่างไรก็ตามใน 4Q21 เศรษฐกิจเติบโตที่ +4.0% YoY นับเป็นการขยายตัวรายไตรมาสที่ต่ำที่สุดในรอบปี ส่วนหนึ่งเป็นผลจากฐานที่สูงในปีก่อนหน้า, ผลจากประเด็นหนี้และการชะลอตัวของภาคอสังหาริมทรัพย์ที่ยังน่ากังวล, การแพร่ระบาดโควิด-19 สายพันธุ์โอมิครอนในประเทศซึ่งนำไปสู่การล็อกดาวน์จากนโยบายโควิดเป็นศูนย์ (Covid-Zero) และราคาต้นทุนการผลิตที่ยังอยู่ในระดับสูง ในขณะที่ทางการจีนเลือกใช้นโยบายทางการเงินในการเพิ่มสภาพคล่องและกระตุ้นเศรษฐกิจ ผ่านการประกาศปรับลดสัดส่วนกันสำรองธนาคารพาณิชย์ (RRR) และลดอัตราดอกเบี้ยเงินกู้ลูกค้าชั้นดี (LPR) สำหรับการกู้ 1 ปี ศูนย์วิจัยกสิกรไทยมองไปข้างหน้าเศรษฐกิจจีนในปี 2022 ยังเผชิญแรงกดดันจากภายนอกจากความขัดแย้งทางภูมิรัฐศาสตร์และความเสี่ยงภายในประเทศที่ยังรุมเร้าจากการแพร่ระบาดโควิดในประเทศ อย่างไรก็ตามในปี 2022 เชื่อว่าทางการจีนจะพยายามประคับประคองเศรษฐกิจให้เติบโตได้ราว 5.0% YoY ผ่านแนวทางการผ่อนคลายทั้งด้านนโยบายทางการเงินและการคลังของจีนในเชิงรุกมากขึ้น ทั้งนี้ศูนย์วิจัยกสิกรไทยมีมุมมองต่อการเติบโตทางเศรษฐกิจจีนในปีนี้จะขยายตัวได้ 5.0% (กรอบคาดการณ์ 4.8 – 5.4%)
มุมมองต่อการลงทุนตลาดหุ้นจีน เรามีมุมมองเชิงบวกต่อการลงทุนตลาดหุ้นจีนมากขึ้นเนื่องจากเราเริ่มเห็นจุดเปลี่ยนที่ดีขึ้นหลายอย่างเช่น ดัชนีชี้นำเศรษฐกิจที่แสดงถึงการฟื้นตัว, รายงานตัวเลขเศรษฐกิจข้างต้นที่ดูดีขึ้น, นโยบายการเงินและการคลังผ่อนคลายสนับสนุนเศรษฐกิจและตลาดหุ้น สวนทางนโยบายการเงินสหรัฐฯที่เริ่มเข้มงวดมากขึ้นกดดันตลาดหุ้น, ปีแห่งการเปลี่ยนแปลงทางการเมืองสำคัญของจีนซึ่งจากสถิติในอดีตตลาดหุ้นจีนมักสร้างผลตอบแทนที่ดีก่อนการประชุม 8-10 เดือนล่วงหน้า, การเติบโตของกำไรโดดเด่นกว่าตลาดหุ้นประเทศอื่นๆ (คาดการณ์กำไรปี 22 เติบโต 14-17% YoY) และระดับมูลค่าที่น่าสนใจลงทุน
ตลาดภายในประเทศ: ประเด็นเงินเฟ้อในประเทศถึงแม้เราจะเห็น CPI ปี 2565 ที่ +1.6% YoY แต่การวิเคราะห์ของเราแสดงให้เห็นว่าราคาเนื้อสัตว์ที่แข็งแกร่งสามารถผลักประมาณการของเราให้อยู่ที่ +1.76% ราคาสินค้าทดแทนและมื้ออาหารที่สูงขึ้นจะช่วยเพิ่ม CPI ปีนี้ ให้ขึ้นไปที่ +2.3% YoY ขณะที่โครงการคนละครึ่ง เฟส 4 น่าจะเกิดขึ้นเพื่อช่วยคนไทยลดค่าใช้จ่ายครึ่งหนึ่ง หากต้นทุนยังสูงขึ้นต่อเนื่องการปรับขึ้นค่าแรงขั้นต่ำเพื่อช่วยเหลือค่าใช้จ่ายจะถูกนำมาพิจารณา โดยคาดการณ์ CPI จะเพิ่มขึ้นเป็น +2.9% YoY จากค่าจ้างที่สูงขึ้น
มุมมองตลาดหุ้น SET คาด 1670-80 หุ้นแนะนำ OSP
Top pick: OSP (ราคาพื้นฐาน 38.00 บาท). คาดกำไรสุทธิเติบโตขึ้น QoQ ในไตรมาส 4 หนุนจากอุปสงค์ในประเทศและต่างประเทศที่ฟื้นตัวขึ้นจากการเปิดเมืองและมาตรการกระตุ้นการบริโภคจากภาครัฐ.
รายงานตัวเลขเศรษฐกิจ
วันอังคาร ติดตาม ตัวเลขยอดผลิตรถยนต์ของไทย การประชุม BOJ คาดคงดอกเบี้ยนโยบายที่ -0.1% และรายงานภาวะตลาดน้ำมันของ OPEC ประจำเดือน
วันพุธ ติดตาม ตัวเลข Inflation rate ของอังกฤษเดือน ธ.ค. คาด +5.2% YoY ตัวเลข Housing Starts เดือน ธ.ค. คาด 1.65 ล้านยูนิต (-1.7% MoM) ตัวเลข Building Permits เดือน ธ.ค. คาด 1.7 ล้านยูนิต (+0.4% MoM)
วันพฤหัสฯ ติดตาม การกำหนดอัตราดอกเบี้ยนโยบาย Loan Prime Rate 1 ปีของจีนคาดคงดอกเบี้ยที่ 3.8% ดัชนี PPI ของเยอรมันเดือน ธ.ค. คาด +19.4% YoY ตัวเลข การขอรับสวัสดิการว่างงานของสหรัฐฯ รายสัปดาห์คาด +2.32 แสนคน ตัวเลข Existing Home Sales เดือน ธ.ค. คาด 6.35 ล้านยูนิต (-2% MoM) และปริมาณสต๊อกน้ำมันดิบสหรัฐฯ รายสัปดาห์ของสหรัฐฯ
วันศุกร์ ติดตาม ตัวเลขส่งออก และนำเข้าของไทยเดือน ธ.ค. ตัวเลข Inflation rate ของญี่ปุ่น เดือน ธ.ค. คาด +0.7% YoY และถ้อยแถลงของ ECB Lagarde
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp